Pinse Cup i landevejscykling 2023
Campione Pinse Cup 2023 er den 13. udgave af det danske etapeløb Pinse Cup i landevejscykling for herrer. Serien indeholder tre selvstændige DCU licensløb, og bliver kørt ved Østbirk, Herning og Randers fra 27. til 29. maj 2023.

Serien køres efter pointsystem (pointgivning 50-1, vinderen af et løb får 50 point, nr. 2 får 49 point osv.). Rytteren med højeste pointscore efter de tre løb vinder etapeløbet. Ved pointlighed er resultatet af 3. afdeling i Randers afgørende. Rolf Sørensens tøjmærke Campione er navnesponsor for Pinse Cuppen, og uddeler efter hvert løb en gul førertrøje til løbets førende rytter, og en rød ungdomstrøje til den bedste U/23-rytter.

Afdelinger

1. afdeling - Østbirk 
Horsens Amatør Cykleklub står 27. maj for afviklingen af Campione Pinse Cuppens første løb.

2. afdeling - Herning 
Den 28. maj, pinsedag, er Herning Cykle Klub arrangør af Pinse Cuppens andet løb.

3. afdeling - Randers 
Anden pinsedag, 29. maj, er Randers Cykleklub af 1910 arrangør af det sidste løb, og vinderen af Campione Pinse Cup skal findes. Det er fjerde gang i Pinse Cuppens historie at Randers-klubben er arrangør af et løb, efter at de i 2019 overtog fra Hammel Cykle Klub.

Samlet resultat

Referencer 
 

DCU licensløb 2023
Horsens Kommune
Sport i Herning
Sport i Randers